Sanktahelena pluvio

La Sanktahelena pluvio, Anarhynchus sanctaehelenae, estas eta kaj vigla pluvio, tio estas vadbirdo de la familio de ĥaradriedoj kaj genro Anarhynchus kiu enhavas multajn aliajn speciojn. Ĝi estas endemia de la insulo Sankta Heleno meze de Suda Atlantiko. La birdo estas simila laŭ aspekto al la Herbopluvio kaj al la Madagaskara pluvio, sed estas iom pli granda kaj al ĝi mankas ĉamkoloraro. Ĝi estas la nacia birdo de Sankta Heleno kaj estis bildigita en moneroj. Populacioj ĝenerale malpliiĝis. Minacoj estas predado fare de katoj, enkonduko de ordinara minao, senarbarigo, trafiko, la flughaveno kaj projektita ventogeneratorejo. En 2016, la populacio estis rekuperinta ĉirkaŭ 560 maturuloj, el antaŭa minimumo de malpli ol 200 en 2006; tiukadre la specio estis relistigita en la kategorion de vundeblaj specioj el antaŭa taksado kiel draste endanĝerita.

Priskribo
Herbopluvio estas la plej proksima parenco de tiu birdospecio. La Sanktahelena pluvio estas ĝenerale pli granda (ĉirkaŭ 15 cm granda"St. Helena plover – BirdLife species factsheet". BirdLife International. Alirita la 7an de Aŭgusto 2015. ) kun pli maldikaj kruroj. Ĝi havas ruĝecbrunan kronon, ĝeneralan blankan vizaĝon kun ĉirkaŭkrona malhela strio kaj oli markita nigra bendo en la nigra beko tra la okulo al la malantaŭa kolo. La malsupraj partoj estas nigraj.

La birdo estis por la unua fojo menciita en 1638, kaj estas la nacia birdo de Sankta Heleno, aperas en la blazono kaj en la flago de la insulo. Ĝi aperis ankaŭ en la dorso de moneroj antaŭ 1998.

Tiu pluvio estas loĝanta la tutan jaron sur malfermaj areoj de Sankta Heleno, kaj oni supozas, ke disvastigita senarbarigo en la insulo, kvankam ĝenerale damaĝa por la ekosistemo de la insulo, fakte favoris tiun apartan specion, ĉar ĝi vivas en malfermaj maldensejoj de la arbaro.


 Referencoj 

 Shorebirds de Hayman, Marchant kaj Prater 

Eksteraj ligiloj

 St Helena National Trust – St Helena Wirebird or Plover 
 Retejo kun informaro pri la birdo 

Kategorio:Ĥaradrioj
Kategorio:Birdoj de Atlantiko
Kategorio:Sankta Heleno